
        HEREND VÁROS ÖNKORMÁNYZAT

                    POLGÁRMESTERE
                  8440 Herend, Kossuth u.97.
           Tel: (88) 513-701   Fax: (88) 513-705

Ügyszám: H/96-23/2019.
Tárgy: „Az önkormányzati képviselők, bizottsági elnökök és bizottsági tagok tiszteletdíjáról, költségtérítéséről és természetbeni juttatásáról” szóló rendelet megalkotása 
ELŐTERJESZTÉS
Herend Város Önkormányzat Képviselő-testületének 2019. december 3-i ülésére
Tisztelt Képviselő-testület!
Magyarország helyi önkormányzatairól szóló 2011. évi CLXXXIX. törvény 35. § (1) bekezdése alapján (Mötv.) a Képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg.

Jelenleg a képviselő-testület és bizottsági tagjainak tiszteletdíjáról „az önkormányzati képviselők, bizottsági elnökök és bizottsági tagok tiszteletdíjáról, költségtérítéséről és természetbeni juttatásáról” szóló 22/2019. (X.22.) önkormányzati rendelet rendelkezik, mely alapján a képviselő-testület tagjait – a polgármester és az alpolgármester kivételével – képviselői munkájáért havonta 64.000.-Ft tiszteletdíj illeti meg. A képviselő – amennyiben egyben bizottsági elnök is vagy két bizottság tagja vagy tanácsnoki megbízatása van - havi tiszteletdíja az alapdíj 112%-a.

A képviselő egy bizottsági tagságára tekintettel az alapdíjon felül külön díjazásban nem részesül. 

A bizottság nem képviselő tagjának (kültag) havi tiszteletdíja a képviselői alapdíj 32%-a (20.480 Ft).

A tiszteletdíjak 2008. óta nem változtak, azonban a Képviselő-testületi ülések és a hozott döntések száma jelentősen megemelkedett, ami a képviselők részéről több munkával is jár, ezért a tiszteletdíj összegének emelésére teszek javaslatot az alábbiak szerint:

· A képviselő tiszteletdíja bruttó 50. 000,- Ft 
· Ha a képviselő állandó bizottság tagja is, a tiszteletdíja bruttó 90.000,- Ft;

· Az állandó bizottság nem képviselő tagjának tiszteletdíja bruttó 40.000,- Ft;
· Ha a képviselő egyben állandó bizottság elnöke is a tiszteletdíja bruttó 130.000 - Ft. Az állandó bizottság elnöke bizottsági tagságára, vagy tagságaira tekintettel külön díjazásban nem részesülhet.
A rendelet tervezet a jelenlegi szabályozásnak megfelelően az önkormányzati képviselők számára – képviselő-testületi tagságuk idejére – az önkormányzat egy darab, azonos műszaki paraméterekkel rendelkező notebook ingyenes használatát biztosítja. A notebook átvétele nem kötelező, annak használatáról minden képviselő maga dönt. A notebookot a képviselő a megválasztását követő négy hónapon belül veheti át.

Kérem a Tisztelt Képviselő-testületet, hogy a rendelet – tervezetet a beterjesztés szerint fogadja el. 

Herend, 2019. november 26.
Tisztelettel:

Jánszky Lajos László 

      polgármester

Herend Város Önkormányzat Képviselő-testületének

 …../2019. (……) önkormányzati rendelete

„az önkormányzati képviselők, bizottsági elnökök és bizottsági tagok tiszteletdíjáról, költségtérítéséről és természetbeni juttatásáról”

-tervezet-

Herend Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 143.§ (4) bekezdés f) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 35.§ (1)-(3) bekezdésében meghatározott feladatkörében eljárva a következőket rendeli el:

1. § (1)  Herend Város Önkormányzatának Képviselő-testülete – a polgármester és az alpolgármester kivételével  – a képviselőknek, az állandó bizottság elnökének, tagjainak, az állandó bizottság nem képviselő tagjainak tiszteletdíjat állapít meg.

(2) A tiszteletdíj havi összege:

a)  A képviselő tiszteletdíja bruttó 50. 000,- Ft ;

b)  Ha a képviselő állandó bizottság tagja is, a tiszteletdíja bruttó 90.000,- Ft;

c)  Az állandó bizottság nem képviselő tagjának tiszteletdíja bruttó 40.000,- Ft;
d)  Ha a képviselő egyben állandó bizottság elnöke is a tiszteletdíja bruttó 130.000 - Ft. Az állandó bizottság elnöke bizottsági tagságára, vagy tagságaira tekintettel külön díjazásban nem részesülhet.
2.§ A tiszteletdíj elszámolásáról és minden hónapot követő hó 10. napjáig történő kifizetéséről a jegyző gondoskodik.

3.§ (1) Az önkormányzati képviselők számára – képviselő-testületi tagságuk idejére – az önkormányzat egy darab, azonos műszaki paraméterekkel rendelkező notebook ingyenes használatát biztosítja. A notebook átvétele nem kötelező, annak használatáról minden képviselő maga dönt. A notebookot a képviselő a megválasztását követő négy hónapon belül veheti át.

(2) A notebookot a képviselő a képviselő-testületi tagsága ideje alatt köteles gondosan kezelni, megőrizni, majd testületi tagsága megszűnését követő 15 napon belül visszaszolgáltatni.

(3) Amennyiben a képviselőnek a képviselő-testületi tagsága több cikluson keresztül megmarad, a notebook cseréjét öt évente kérheti. Amennyiben a notebook legalább három éven keresztül a képviselő használatában volt, kérheti annak számára történő eladását.

(4) A notebook gondatlan használatából, elvesztéséből eredő kárért a képviselő kártérítési felelősséggel tartozik.

4.§ (1) A képviselő képviselői tevékenységgel összefüggő, általa megelőlegezett, számlával igazolt szükséges költségét meg kell téríteni.

(2) A költségek kifizetését a polgármester engedélyezi.

5.§ (1) Ez a rendelet a kihirdetését követő napon lép hatályba, de rendelkezéseit 2019. november 1-től kell alkalmazni.
(2) Jelen rendelet hatálybalépésével egyidejűleg a 22/2019. (X.22.) önkormányzati rendelet „az önkormányzati képviselők, bizottsági elnökök és bizottsági tagok tiszteletdíjáról, költségtérítéséről és természetbeni juttatásáról” hatályát veszti.

Jánszky Lajos László                                                            Dr. Jáger György

                    polgármester                                                                           jegyző

Előzetes hatásvizsgálat 
„Az önkormányzati képviselők, bizottsági elnökök és bizottsági tagok tiszteletdíjáról, költségtérítéséről és természetbeni juttatásáról” szóló rendelet-tervezethez
A jogalkotásról szóló 2010. évi CXXX. törvény 17. § (1) bekezdés szerint az önkormányzati rendeletek esetében előzetes hatásvizsgálatot kell végezni és az előzetes hatásvizsgálat eredményéről a Képviselő-testületet tájékoztatni szükséges.

-  
A rendeletet társadalmi hatása:
 
Társadalmi hatása: a képviselő-testület tagjai és a bizottsági tagok eddig is részesültek a törvényben meghatározott keretek között tiszteletdíjban, így a társadalmi hatásban változás nem várható.

· A rendelet gazdasági hatása:

 
Gazdasági hatása: 2019. évben 315.000 Ft költségvetési kihatással jár. 
-  
A rendelet költségvetési hatása:
 
A tiszteletdíjak emelésének fedezete a 2019. évi költségvetésben biztosított, a további években pedig a költségvetésben az új összegeknek megfelelően kerül tervezésre. Az önkormányzat saját bevételei biztonságos alapot nyújtanak a tiszteletdíj megemelt összegének kifizetésére is. A tiszteletdíj emelése az önkormányzat biztonságos működését nem fogja veszélyeztetni.
-  
A rendelet tervezet környezeti, egészségi következményei:
 
A rendeletnek környezeti, egészségi következményei nincsenek.

-   
A rendelet adminisztratív terheket befolyásoló hatásai:
 
A rendeletnek lényeges plusz adminisztratív terhei nem ismeretesek.

· A jogszabály – helyi rendelet - megalkotásának szükségessége:
 
Magyarország helyi önkormányzatairól szóló 2011. évi CLXXXIX. törvény 35. § (1) bekezdése alapján a képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg.
·  A rendelet megalkotásának elmaradása esetén várható következmények:
 
A képviselők és bizottsági tagok a feladataikat munkaidejükben vagy pihenő idejükben látják el, mely bizonyos esetekben a munkától való távolléttel vagy egyéb jövedelemtermelő tevékenységeik elmaradásával járhat, mely tiszteletdíj hiányában nem kerül kompenzálásra.  

-  
A rendelet alkalmazásához szükséges személyi, szervezeti, tárgyi és pénzügyi feltételek biztosítása:
 
A rendelet elfogadása és alkalmazása nem igényel többlet személyi, szervezeti, és tárgyi feltételt, mindezekhez a pénzügyi feltétel biztosítása az adott költségvetési év költségvetésében tervezhető.

Dr. Jáger György
        jegyző

� EMBED Word.Picture.8 ���








[image: image2.wmf] 

_1636283384.doc
[image: image1.png]






